Sain just läbi STRATFOR-i juhi George Friedmani raamatu "The Next 100 Years", mis proovib pakkuda sidusat ja geopoliitilist ennustust selle sajandi kohta. Kiire kokkuvõttena ütlen, et vääris igati lugemist, kuid ei püsi hästi koos - sõna otseses mõttes, köide laguneb juba esimese lugemisega…  Igatahes. Geopoliitika on nii mõnegi isiku jaoks ärritav sõimusõna, millega õigustatakse võimurite poolt kõiksuguseid sigadusi. Ilmselt see on ka paljudel juhtudel nii, aga selles pole süüdi mõiste "geopoliitika" ise. Mina usun küll, et suurt osa riikide ja rahvuste käitumisest mõjutab nende  geograafiline asend ning sellest tulenevad ressursid (või nende puudumine). Siin on muidugi kerge minna äärmustesse ja hakata tuletama riigi käitumist ainult laiuskraadist või maavaradest, aga kui äärmusi vältida, on geopoliitika siiski üsna usutav asi. Näiteks Jaapan on sunnitud maavarade puudumise tõttu neid sisse tooma ja see kahtlemata mõjutab ka riigi poliitikat - sarnaselt Eestile, kes ei saa naftat või gaasi ju ise toota, mistõttu me sõltume näiteks suuresti Venemaast. Read the rest of this entry »